CELEX: 32018D0463
Language: lt
Date: 2018-03-19 00:00:00
Title: 2018 m. kovo 19 d. Tarybos įgyvendinimo sprendimas (ES) 2018/463 dėl Bendros pertvarkymo valdybos nario skyrimo

21.3.2018   
            
            
               LT
            
            
               Europos Sąjungos oficialusis leidinys
            
            
               L 78/15
            
         TARYBOS ĮGYVENDINIMO SPRENDIMAS (ES) 2018/463
   2018 m. kovo 19 d.
   dėl Bendros pertvarkymo valdybos nario skyrimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. liepos 15 d. Europos Parlamento ir Tarybos reglamentą (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), ypač į jo 56 straipsnio 6 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (2),
   kadangi:
   
               (1)
            
            
               2017 m. gruodžio 20 d. Komisija, išklausiusi Bendrą pertvarkymo valdybą (toliau – BPV), plenariniame posėdyje priėmė galutinį kandidatų eiti valdybos nario pareigas sąrašą ir tą sąrašą pateikė Europos Parlamentui;
            
         
               (2)
            
            
               tą pačią dieną apie šį sąrašą buvo informuota Taryba;
            
         
               (3)
            
            
               vadovaujantis Reglamento (ES) Nr. 806/2014 56 straipsnio 5 dalimi, visateisių valdybos narių kadencija yra penkeri metai;
            
         
               (4)
            
            
               2018 m. vasario 14 d. Komisija priėmė pasiūlymą dėl Boštjan JAZBEC skyrimo valdybos nariu ir šį pasiūlymą perdavė Europos Parlamentui patvirtinti,
            
         PRIĖMĖ ŠĮ SPRENDIMĄ:
   1 straipsnis
   Boštjan JAZBEC skiriamas etatiniu Bendros pertvarkymo valdybos nariu penkerių metų kadencijai nuo šio sprendimo įsigaliojimo dienos.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2018 m. kovo 19 d.
      
         
            Tarybos vardu
         
         
            Pirmininkas
         
         R. PORODZANOV
      
   
   
      (1)  OL L 225, 2014 7 30, p. 1.
   
      (2)  2018 m. kovo 1 d. patvirtinimas.